Зрачна свила
По зрачноме свету
Лелуја се свила…
Стани, бела свило,
Где си досад била?
Обустави лет!
Обустави лет!

Гле, за тобом светлом
Још стотине стреме:
Весели се, цвеће,
Биће лепо време!
Донео га Бог!
Донео га Бог!

Извор 
 Ракитић Слободан, Антологија поезије српског романтизма, Београд: СКЗ, 2011, стр 443
 Јован Грчић Миленко: Целокупна дела, Библиотека српских писаца, Народна просвета, стр 176

Јован Грчић Миленко